Teine alateema: Suvepäevad.  Poisid palusid, et avalehele kirjutaksin toimetusepoolse kokkuvõtte mina (kui kogu ürituse jooksul üleval ja kaine püsinud inimene). Ja ma siis kirjutasingi - nii nagu asi minu mätta otsast paistis. Tagasi vaadates tundub kokkutulek tegelikult järjest lahedam  ning praeguseks hetkeks olen juba üsna kindel, et üritus tuleb kordamisele. Ainuke asi, mida ma tõesti sooviks muuta, on osalejate ülisuur sooline ebaõrdsus! Juhatage oma naised, kallimad, õed ja emad ka pokkeri juurde - mitte raha teenima, aga just meelt lahutama. Kuulda on, et vähemalt Kauposssi naine on end järgmiseks aastaks mänguvormi ajama hakanud - jää juba sulab!  MyPokernewsi ülespandud piltidele on rahvusvahelistki vastukaja tulnud ning Sloveenia Pokernewsi toimetaja tahaks kangesti meie  üritusest järgmine aasta osa võtta  .